Document ID: /roh_data/filtered/fineweb-2-filterrobots_roh.jsonl.gz/19177

Sche quai chatsch restia uschia, stoppian els serrar ad interim ils cunfins. Uschia vegn cità Gobbi en la gasetta «NZZ am Sonntag». Sulettamain uschia possia la Svizra far squitsch sin auters pajais che na fetschian betg lur obligaziun. En chaussa asil saja il Tessin facticamain il cunfin en il sid da la Germania, ha ditg Gobbi.
Da la confederaziun pretenda Gobbi vinavant dapli guardias da cunfin. El na saja betg ni cunter la cunvegna da Schengen, ni cunter l’ordinaziun da Dublin uschè ditg che quellas funcziunian. Be ch’ellas na funcziunian il mument betg.
Ils blers fugitivs che vegnian quests dis da l’Italia en il Tessin derivan da l’Eritrea, Somalia, Nigeria e Gambia, sco che la gasetta scriva. Tge che crodia en egl è che relativamain paucs Sirians dumondian asil en il Tessin.
RR novitads 12:00